На основу члана 70.Статута општине Гаџин Хан („Службени лист града Ниша“, бр. 10/2019), члана 3.и 22.Одлуке о општинском већу општине Гаџин Хан („Службени лист града Ниша“, бр.63/2008 и 79/2017) ,члана 11. Правилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката-програма рада удружења бр. 06-400-678/18-III од 27.12.2018.год. и извештаја о раду Комисије за расподелу средстава удружењима грађана за територију општине Гаџин Хан за 2019.годину од 17.06.2019.год., Општинско веће општине Гаџин Хан на својој 11. (једанаестој) седници одржаној дана 20.06.2019. године, донело је

**Одлуку о финансирању/суфинансирању програма од јавног интереса које реализују удружења и који се финансирају из буџета општине Гаџин Хан** **за 2019.годину**

1. За финансирање/суфинансирању програма од јавног интереса које реализују удружења додељују се нерасподељена средства после првог Јавног конкурса у износу од 1.465.000,00 динара.
2. Средства из става I. Ове одлуке расподељена су на следећи начин:
3. Из области **Социо-хуманитарног рада** додељују се средства у износу од **160.000,00 динара** следећем удружењу грађана:

- Друштво „Ром-Станиша Денић“ општине Гаџин Хан у износу од **80.000,00** динара;

- Удружење за Младост, лидерство, активизам, демократију, иницијативу-МЛАДИ Гаџин Хан у износу од **80.000,00** динара.

2. Из области **Пољопривреде** додељују се средства у износу од **565.000,00 динара** следећим удружењима грађана:

- Удружење произвођача, прерађивача зачинског, ароматичног и лековитог биља „Засад“ у износу од **100.000,00** динара;

- Удружење инвалида и социјално угрожених грађана општине Гаџин Хан у износу од **465.000,00** динара.

3. Из области **Културе и неговање традиције и обичаја** додељују се средства у износу од **740.000,00** динара следећим удружењима грађана:

- КУД „Иван Цветковић“ Гркиња у износу од **350.000,00** динара;

- Удружење народног стваралаштва „Заплањски вез“ у износу од **360.000,00** динара;

- Народни уметници Заплања Гаџин Хан у износу од **30.000,00** динара.

**III.** Расподелу средстава извршити према датим временским оквирима реализовања пројекта/програма из пријаве на Конкурс за расподелу средстава.

***Образложење***

Буџетом општине Гаџин Хан за 2019.годину(Сл.лист града Ниша 112/18) за финансирање и суфинансирање пројеката и програма удружења грађана која делују на територији општине Гаџин Хан предвиђена су средстава у износу од 2.800.000,00 динара.

После првог јавног конкурса остала су нерасподељена средства у износу од 1.465.000,00 због чега је расписан додатни Јавни конкурс за доделу буџетских средстава за финансирање/ суфинанасирање пројеката и програма удружења грађана која делују на територији општине Гаџин Хан у 2019.години.

На додатном Јавном конкурсу за доделу буџетских средстава за финансирање/ суфинанасирање пројеката и програма удружења грађана која делују на територији општине Гаџин Хан у 2019.години пријавила су се 7 удружења. Сва удружења су имала благовремену пријаву и комплетну документацију.

# Комисија за расподелу средстава удружењима грађана за територију општине Гаџин Хан је поштујући критеријуме и услове прописане Правилником о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката-програма рада удружења на основу поднетих пријава на конкурс приступила отварању и бодовању предлога пројеката и програма удружења о чему је уредно сачинила записник.

Комисија је сачинила Листу вредновања и рангирања пријављених пројекта и програма која је објављена на званичној интернет страници www.gadzinhan.rs и огласној табли општине. Како у предвиђеном року од 8 дана није достављен приговор на исту стекли су се услови да се у складу са Чланом 11. Правилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката-програма рада удружењадонесе Одлука као у диспозитиву.

Број: 06-400-381/19-IV

У Гаџином Хану, 20.06.2019.године

ОШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Марија Цветковић